CELEX: 32013R0255
Language: hr
Date: 2013-03-20 00:00:00
Title: Uredba Komisije (EU) br. 255/2013 od 20. ožujka 2013. o izmjeni priloga I.C, VII. i VIII. Uredbi (EZ) br. 1013/2006 Europskog parlamenta i Vijeća o pošiljkama otpada u svrhu prilagodbe znanstvenom i tehničkom napretku  Tekst značajan za EGP

15/Sv. 34
            
            
               HR
            
            
               Službeni list Europske unije
            
            
               260
            
         32013R0255
   
               L 079/19
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 255/2013
   od 20. ožujka 2013.
   o izmjeni priloga I.C, VII. i VIII. Uredbi (EZ) br. 1013/2006 Europskog parlamenta i Vijeća o pošiljkama otpada u svrhu prilagodbe znanstvenom i tehničkom napretku
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno njezin članak 58. stavak 1.,
   budući da:
   
               (1)
            
            
               Uredba (EZ) br. 1013/2006 navodi pod kojim uvjetima pošiljka otpada iz priloga III.A ili III.B toj Uredbi podliježe postupku prethodne pisane prijave i pristanka. Za podnošenje prijave potrebno je ispuniti obrazac obavijesti i dokument o prometu kako su utvrđeni u prilozima I.A i I.B toj Uredbi. Otpad naveden u prilogu III.A, III.B ili IV.A Uredbi (EZ) br. 1013/2006 može se navesti u polju 14. Priloga I.A ili Priloga I.B, pod podnaslovom vi. „Ostalo (navesti)“. Potrebno je izmijeniti Prilog I.C toj Uredbi koji sadrži detaljne upute za ispunjavanje Priloga I.A ili I.B u svrhu pojašnjenja načina na koji se taj otpad treba navesti u Prilogu I.A ili I.B.
            
         
               (2)
            
            
               Uredba (EZ) br. 1013/2006 također navodi pod kojim je uvjetima otpadu iz priloga III.A i III.B toj Uredbi potrebno priložiti dokument iz Priloga VII. toj Uredbi kada je otpad namijenjen otpremi. Zbog toga što polje 10. Priloga VII. ne pruža mogućnost navođenja otpada iz priloga III.A i III.B, takav otpad se ne može pravilno navesti u Prilogu VII. Uključivanje otpada iz priloga III.A i III.B zahtijeva proširenje mogućnosti navedenih u polju 10. Priloga VII.
            
         
               (3)
            
            
               Na desetom sastanku Konferencije potpisnica Baselske konvencije o nadzoru prekograničnog kretanja opasnog otpada i njegovog odlaganja održanom od 17. do 21. listopada 2011. usvojene su tehničke smjernice i dokumenti s uputama vezani uz gospodarenje otpadom na način prihvatljiv za okoliš.
            
         
               (4)
            
            
               Uredbu (EZ) br. 1013/2006 treba stoga na odgovarajući način izmijeniti.
            
         
               (5)
            
            
               Mjere navedene u ovoj Uredbi u skladu su s mišljenjem Odbora uspostavljenog na temelju članka 39. Direktive 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih Direktiva (2),
            
         DONIJELA JE OVU UREDBU:
   Članak 1.
   Uredba (EZ) br. 1013/2006 mijenja se kako slijedi:
   
               1.
            
            
               Prilog I.C mijenja se u skladu s Prilogom I. ovoj Uredbi;
            
         
               2.
            
            
               Prilog VII. zamjenjuje se tekstom iz Priloga II. ovoj Uredbi;
            
         
               3.
            
            
               Prilog VIII. zamjenjuje se tekstom iz Priloga III. ovoj Uredbi.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2013.
      
         
            Za Komisiju
         
         
            Predsjednik
         
         José Manuel BAROSSO
      
   
   
      (1)  SL L 190, 12.7.2006., str. 1.
   
      (2)  SL L 312, 22.11.2008., str. 3.
   PRILOG I.
   Prilog I.C Uredbi (EZ) br. 1013/2006 mijenja se kako slijedi:
   
               (a)
            
            
               U točki 25.(c) briše se druga rečenica.
            
         
               (b)
            
            
               U točki 25.(d) briše se druga rečenica.
            
         
               (c)
            
            
               U točki 25.(e) umeće se sljedeći stavak:
               „Takve oznake mogu se uključiti u priloge III.A, III.B ili IV.A ovoj Uredbi. U tom je slučaju ispred oznaka potrebno navesti broj priloga. U pogledu Priloga III.A, potrebno je upotrijebiti relevantne oznake kako su navedene u Prilogu III.A, prema potrebi istim redoslijedom. Određene stavke iz Baselske konvencije poput B1100, B3010 i B3020 su ograničene samo na posebne tokove otpada kako je navedeno u Prilogu III.A.”
            
         PRILOG II.
   
      
         „PRILOG VII.
         
            POPRATNE INFORMACIJE UZ ISPORUKE OTPADA IZ ČLANKA 3. STAVAKA 2. i 4.
         
         
            
      
   
   PRILOG III.
   
      
         „PRILOG VIII.
         
            SMJERNICE ZA GOSPODARENJE NA NAČIN PRIHVATLJIV ZA OKOLIŠ (ČLANAK 49.)
         
         
                     I.
                  
                  
                     Smjernice i dokumenti s uputama usvojeni u skladu s Baselskom konvencijom:
                     
                                 1.
                              
                              
                                 Tehničke smjernice za gospodarenje biomedicinskim otpadom i otpadom iz zdravstvene zaštite (Y1; Y3) na način prihvatljiv za okoliš (1)
                                 
                              
                           
                                 2.
                              
                              
                                 Tehničke smjernice za gospodarenje otpadnim olovno-kiselinskim baterijama na način prihvatljiv za okoliš (1)
                                 
                              
                           
                                 3.
                              
                              
                                 Tehničke smjernice za upravljanje potpunim ili djelomičnim rastavljanjem brodova na način prihvatljiv za okoliš (1)
                                 
                              
                           
                                 4.
                              
                              
                                 Tehničke smjernice za recikliranje/oporabu metala i metalnih spojeva (R4) na način prihvatljiv za okoliš (2)
                                 
                              
                           
                                 5.
                              
                              
                                 Ažurirane opće tehničke smjernice za gospodarenje otpadom koji se sastoji od, sadrži ili je onečišćen postojanim organskim onečišćujućim tvarima (POP) na način prihvatljiv za okoliš (3)
                                 
                              
                           
                                 6.
                              
                              
                                 Ažurirane tehničke smjernice za gospodarenje otpadom koji se sastoji od, sadrži ili je onečišćen polikloriranim bifenilima (PCB), polikloriranim terfenilima (PCT) ili polibromiranim bifenilima (PBB) na način prihvatljiv za okoliš (3)
                                 
                              
                           
                                 7.
                              
                              
                                 Tehničke smjernice za gospodarenje otpadom koji se sastoji od, sadrži ili je onečišćen pesticidima aldrin, klordan, dieldrin, endrin, heptaklor, heksaklorobenzen (HCB), mireks, toksafen ili HCB-om kao industrijskom kemikalijom na način prihvatljiv za okoliš (3)
                                 
                              
                           
                                 8.
                              
                              
                                 Tehničke smjernice za gospodarenje otpadom koji se sastoji od, sadrži ili je onečišćen 1,1,1-trikloro-2,2-bis (4 klorofenil)etan (DDT) na način prihvatljiv za okoliš (3)
                                 
                              
                           
                                 9.
                              
                              
                                 Tehničke smjernice za gospodarenje otpadom koji se sastoji od, sadrži ili je onečišćen nenamjerno proizvedenim polikloriranim dibenzo-p-dioksinima (PCDD), polikloriranim dibenzofuranima (PCDF), heksaklorobenzenom (HCB) ili polikloriranim bifenilima (PCB) na način prihvatljiv za okoliš (3)
                                 
                              
                           
                                 10.
                              
                              
                                 Tehničke smjernice za gospodarenje rabljenim i otpadnim pneumatskim gumama na način prihvatljiv za okoliš (4)
                                 
                              
                           
                                 11.
                              
                              
                                 Tehničke smjernice za gospodarenje otpadom koji se sastoji od elementarne žive i otpadom koji sadrži ili je onečišćen živom na način prihvatljiv za okoliš (4)
                                 
                              
                           
                                 12.
                              
                              
                                 Tehničke smjernice za suspaljivanje opasnog otpada u cementnim pećima na način prihvatljiv za okoliš (4)
                                 
                              
                           
                                 13.
                              
                              
                                 Dokument s uputama za gospodarenje rabljenim i otpadnim mobilnim telefonima na način prihvatljiv za okoliš (4)
                                 
                              
                           
                                 14.
                              
                              
                                 Dokument s uputama za gospodarenje rabljenom i otpadnom računalnom opremom na način prihvatljiv za okoliš, odjeljci 1., 2., 4. i 5. (4)
                                 
                              
                           
               
                     II.
                  
                  
                     Smjernice koje je usvojio OECD:
                     Tehničke smjernice za gospodarenje tokovima posebnog otpada na način prihvatljiv za okoliš:
                     Rabljena i otpadna osobna računala (5)
                     
                  
               
                     III.
                  
                  
                     Smjernice koje je usvojila Međunarodna pomorska organizacija (IMO):
                     Smjernice o recikliranju brodova (6)
                     
                  
               
                     IV.
                  
                  
                     Smjernice koje je usvojila Međunarodna organizacija rada (ILO):
                     Sigurnost i zaštita zdravlja kod rastavljanja brodova: smjernice za azijske zemlje i Tursku (7)”
                  
               
   
   
      (1)  Usvojene na šestom sastanku Konferencije potpisnica Baselske konvencije o kontroli prekograničnog prometa opasnog otpada i njegovu odlaganju, 9. do 13. prosinca 2002.
   
      (2)  Usvojene na sedmom sastanku Konferencije potpisnica Baselske konvencije o kontroli prekograničnog prometa opasnog otpada i njegovu odlaganju, 25. do 29. listopada 2004.
   
      (3)  Usvojene na osmom sastanku Konferencije potpisnica Baselske konvencije o kontroli prekograničnog prometa opasnog otpada i njegovu odlaganju, 27. studenoga do 1. prosinca 2006.
   
      (4)  Usvojene na desetom sastanku Konferencije potpisnica Baselske konvencije o kontroli prekograničnog prometa opasnog otpada i njegovu odlaganju, 17. do 21. listopada 2011.
   
      (5)  Usvojio Odbor za politiku zaštite okoliša OECD-a u veljači 2003. (dokument ENV/EPOC/WGWPR(2001)3/ završna verzija).
   
      (6)  Rezolucija A.962 koju je usvojila Skupština IMO-a na svom 23. redovnom zasjedanju, 24. studenoga do 5. prosinca 2003.
   
      (7)  Koje je za objavljivanje odobrilo Upravno tijelo ILO-a na svojem 289. zasjedanju, 11. do 26. ožujka 2004.